b'\n_START_ARTICLE_\nKoro\xc4\x91\n_START_SECTION_\nPovijest\n_START_PARAGRAPH_\nZa vrijeme Domovinskog rata prvo granatiranje sela bilo je 15. srpnja 1991. koje su izvr\xc5\xa1ili srpski teroristi iz Sila\xc5\xa1a. Koro\xc4\x91 je okupiran 29. rujna 1991. godine, okupacije je trajala sve do kraja 1997., odnosno po\xc4\x8detka 1998. godine, kada je tijekom mirne reintegracije omogu\xc4\x87en povratak stanovnika njihovim opusto\xc5\xa1enim domovima. U Domovinskom ratu \xc5\xbeivot je izgubilo petero Koro\xc4\x91ana. Mnogi prognani Koro\xc4\x91ani su 1991. uto\xc4\x8di\xc5\xa1te prona\xc5\xa1li u Osijeku i uklju\xc4\x8dili se u obranu Hrvatske, a dio je izbjegao u Ma\xc4\x91arsku. Dio stanovnika se trajno naselio u Ma\xc4\x91arskoj i Kanadi.'